Tasertit n tuksa n tutlayt tayemmat tettkemil ula d Miliani (2004)21, yemmeslay-d ɣef wanect-a mi i d-yenna: tutlayin tiyemmatin uɣalent di ṭerf, ttwaɛezlent akk deg wayen yerzan tignatin tunṣibin akked usegmi, tisertiyin n useɛreb meḥsub agdud yeffeɣ-d mgal-nsent, ayen i d-yessnulfan umray* amutlay ɣer uzzayri. Seg tallit-a, yella-d umgired anmetti, tukerḍa, d umennuɣ anwa ara yeṭṭfen adabu. Imi i d-tella tnekra n leqbayel deg 1980, akked tiɣewwaɣin* n 1988, ihi adabu azzayri; yessekcem-d tamenḍawt tamaynut deg furar 1989, ideg fkan azref ad d-lalen ikabaren-nniḍen* akka ula d tanemla tbeddu txessi.